184 MISSIONS DIPLOMATIQUES 



restaurer les domaiges que par défault de ladicte dénunciation seroient 

 advenuz auxdicts Turcqz. Nous avons ce jourd'huy faict publier les lettres 

 par lesquelles estoit signifié que toutz marchands pouroyent désormais li- 

 brement et en toute seureté estre, traficquer, et passer par les provinces 

 du roy Ferdinande. 



IX°. — Viendrent vers nous frère Bernard de Ragusio , et Jehan Michiel , 

 Milannois, disanlz qu'on assembloit de l'argent pourles navires de Georgio 

 Grity, et qu'ausdictes fins on avoit taxé les Juifs à la somme de cent mille 

 aspres, qui font deux mille ducatz, et les Chrestiens à la moictié, et ce 

 pour payer les mariniers qu'ilz appellent assapes : le gaige d'un de leurs 

 assapes est de mille aspres, c'est-à-dire de 20 ducats, pour ung voyage 

 entier, et ont oultre ce du biscuit et des vasseaux de bois vuydes, lesquels 

 ilz peuvent emplire d'eaue quand bon leur semble. Ledict Michiel me 

 déclara avoir entendu d'Aloisio Grity que le marquis Del Gasto estoit en- 

 voyé par terre contre Barbarossa, ce qu'aussy se pouvoit faire d'aultant 

 plus légièrement , au moyen que le roy des Turcqz avoit promis d'estre 

 loyal aux Hispaignols contre ledict Barbarossa. 



X°. — Veint vers nous Marc Joannits, filz de Jehan, capitaine au chas- 

 teau de Cratone, lequel entre aultre propos, nous déclara estre pour cer- 

 tain adverty , que touttefois que ce grand Empereur tasche ou veult asseoir 

 au siège ou throsne de son père, ayeul et bisayeul , il est incontinent 

 molesté d'un tremblement de teste, de sorte qu'il est constrainct tomber 

 aussy tost de son long en terre, et qu'au moyen de ce il ne s'assied jamais 

 audicl throsne. Il nous déclara aussi que ce Grand Turcq entretient ordi- 

 nairement soubz sa souldée trente mille hommes, qui le suyvent partout 

 où il est, pour le service de sa personne, et oultre ce plusieurs Sangzaches 

 avecque aultres quarante mille hommes, de manière que toute sa force 

 ordinaire vient à 70,000 hommes. 



XIII°. — Veint vers nous de grand matin nostre saws, disant avoir 

 entendu qu'il ne partiroit avecq nous, mais que quelque spahy nous ac- 

 compagneroit : dont nous avons esté bien marry , comme aussy luy avons 

 déclaré. Jonus Begk nous envoya ce jour deux colzum , c'est-à-dire lettres 

 patentes, l'une au Sangzache de Bossine, l'aultre pour les Ragusiens. Le 



